पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से जूझ रहे लोगों को हमें हर तरह की राहत देनी है। होम आइसोलेट मरीजों को सबसे पहले तो दवाइयाँ मिलनी चाहिए और उनके घरों के साथ ही आसपास के घरों में भी अच्छी तरह से सेनिटाइजेशन का कार्य किया जाना चाहिए, ताकि लोगों में किसी प्रकार का भय न हो। पॉजिटिव मरीजों की पहचान हो और वे घरों से बाहर न निकलें इसलिए उनके घरों में पोस्टर भी चिपकाए जाने चाहिए, ताकि बाहरी लोग अंदर न जाएँ। ऐसा तभी होगा जब निगम के सभी विभागों में आपसी समन्वय होगा।
उपरोक्त निर्देश निगमायुक्त संदीप जीआर ने सोमवार को समीक्षा बैठक में दिए। मानस भवन स्थित स्मार्ट सिटी कार्यालय में आयोजित बैठक में आपने सभी अधिकारियों को निर्देशित किया कि आपसी समन्वय बनाकर मरीजों के यहाँ पहुँचे और उन्हें दवाइयाँ उपलब्ध कराने के साथ-साथ सेनिटाइजेशन तथा पोस्टर चस्पा करने का कार्य करें। इस दौरान उन्होंने परिजनों से दूरी बनाकर बातचीत करने तथा उनकी समस्याओं का मौके पर ही समाधान करने के भी निर्देश दिए।
रांझी कटेनमेंट जोन का निरीक्षण- शहर में कोरोना संक्रमण को फैलने से रोकने निगमायुक्त श्री जीआर लगातार सुबह से रात तक मैदान में रहकर अधिकारियों और कर्मचारियों को प्रोत्साहित कर रहे हैं। सोमवार की रात करीब 9 बजे वे रांझी, मस्ताना चौक पहुँचे और वहाँ के कंटेनमेंट जोन का निरीक्षण किया, यहाँ की व्यवस्थाओं की जानकारी ली पी-2
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn